钦定古今图书集成/明伦汇编/氏族典/第243卷 > 张揆
## 钦定古今图书集成/明伦汇编/氏族典/第243卷 > 张揆

按《宋史张揆传》：“揆字贯之，其先范阳人，后徙齐州。擢
进士第，历北海县尉，改大理寺丞，以疾解官。陈执中
安抚京东，荐揆经明行淳，召为国子监直讲，徙诸王
府侍讲。以尚书度支员外郎、直史馆、荆王府记室参
军，擢天章阁待制，累迁右谏议大夫，进龙图阁直学
士、给事中，判太常寺，加翰林侍读学士，知审刑院，出”
知齐州。揆性刚狷少容，阔于世务，然好读书，老而不
倦。与弟掞相友爱。掞为龙图阁直学士。